༄༅། །སྐྱེས་རབས་སོ་བཞི་པའི་དོན་རྣམ་པར་བཤད་པ་ཐེག་ཆེན་
གསལ་བའི་སྒྲོན་མེ་ཞེས་བྱ་བ་བཞུགས་སོ། །
ལེའུ་བཅོ་ལྔ་པ་ནས་ཉེར་གསུམ་པའི་བར།
༈ གཉིས་ པ་ ཕྲ་ མ་ སྤོང་ བའི་ ཚུལ་ ཁྲིམས་ ལ་ སློབ་ ཚུལ་ དེ་ བཞིན་
གཤེགས་པས་སྔོན་སློབ་པ་ལམ་གྱི་གནས་སྐབས་སུ་ཇི་ལྟར་མཛད་པའི་རྣམ་ཐར་
དང་སྦྱར་ཏེ་བཤད་པ་ལ་བཞི། མཚམས་སྦྱར་བ་དང་། ཉའི་རྒྱལ་པོར་འཁྲུགས་
པའི་རྟོགས་བརྗོད་རྒྱས་པར་བཤད་པ། དོན་བསྡུས་ཏེ་གདམས་པ། ལེའུའི་མཚན་
བསྟན་པའོ། །དང་པོ་ནི། ཚུལ་ཁྲིམས་དང་ལྡན་པ་རྣམས་ནི་ཞེས་པ་ནས། འབད་
པར་བྱའོ། །ཞེས་པའི་བར་ཏེ། རྟོགས་བརྗོད་སྔ་མས་སེམས་དཔའ་ཆེན་པོ་འདིས་
རྫུན་སྤངས་པའི་ཚུལ་ཁྲིམས་རྣམ་པར་དག་པ་མཐར་ཕྱིན་པའི་མཐུ་གྲུབ་ཚུལ་
བསྟན་ནས། རྟོགས་བརྗོད་འདིར་ཕྲ་མ་སྤོང་བའི་ཚུལ་ཁྲིམས་ལ་ཇི་ལྟར་སློབ་
ཚུལ་དང་། ཚུལ་ཁྲིམས་དེ་མཐར་ཕྱིན་པའི་མཐུ་གྲུབ་ ཚུལ་སྟོན་ པ་ ཡིན་ལ། དེ་
ཡང་སྒོ་གསུམ་གྱི་ཉེས་སྤྱོད་སྤངས་པའི་ཚུལ་ཁྲིམས་དང་ལྡན་པ་རྣམས་ནི་ཚེ་འདི་
ཉིད་ལ་ཡང་ཚུལ་ཁྲིམས་རྣམ་པར་དག་པའི་མཐོང་ཆོས་ཀྱི་འབྲས་བུ་རང་དང་
གཞན་ལ་ཕན་པའི་དགེ་བའི་བསམ་པ་འགྲུབ་པར་འགྱུར་ན། ཚུལ་ཁྲིམས་རྣམ་
པར་དག་པ་དེའི་རྒྱུ་མཐུན་དང་། རྣམ་སྨིན་གྱི་འབྲས་བུ་ཚེ་རབས་གཞན་ལ་གང་
བསམས་པ་རྣམས་གྲུབ་པ་ལྟ་སྨོས་ཀྱང་ཅི་དགོས། དེ་བས་ན་སྟོན་པ་ཐུགས་རྗེ་
ཅན་འདིས་སྔོན་སློབ་པ་ལམ་གྱི་གནས་སྐབས་སུ་རྒྱལ་སྲས་ཀྱི་སྤྱོད་པ་ལ་སློབ་
- 1 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
པའི་ཚེ་ཚུལ་ཁྲིམས་རྣམ་པར་དག་པ་ལ་ཇི་ལྟར་སློབ་པར་མཛད་པ་དེ་བཞིན་དུ་
སྟོན་པའི་རྣམ་ཐར་དྲན་ཏེ་ཚུལ་ཁྲིམས་རྣམ་པར་དག་པ་ལ་འབད་པར་བྱའོ། །
གཉིས་པ་ཉའི་རྒྱལ་པོར་འཁྲུངས་པའི་རྟོགས་བརྗོད་རྒྱས་པར་བཤད་པ་
ལ་གསུམ། བསམས་བཞིན་དུ་སྐྱེ་བ་བཞེས་པའི་ཚུལ། སེམས་དཔའ་ཆེན་པོ་དེའི་
ཡོན་ཏན་སྤྱིར་བསྟན་པ། བྱེ་བྲག་ཏུ་སེམས་དཔའ་ཆེན་པོ་དེས་ཚུལ་ཁྲིམས་རྣམ་
པར་དག་པའི་བདེན་ཚིག་གི་མཐུས་སེམས་ཅན་རྣམས་སྐྱོབ་པར་མཛད་པའི་ཚུལ་
ལོ། །དང་པོ་ནི། དེ་ཡང་འདི་ལྟར་ཞེས་པ་ནས། ཉའི་རྒྱལ་པོ་ཞིག་ཏུ་གྱུར་ཏོ་ཞེས་
གྲག་གོ །ཞེས་པའི་བར་ཏེ། སྟོན་པ་ཐུགས་རྗེ་ཅན་འདི་ཉིད་ཀྱིས་སྔོན་སློབ་པ་
ལམ་གྱི་གནས་སྐབས་སུ་སྒོ་གསུམ་གྱི་ཉེས་སྤྱོད་མཐའ་དག་སྤོང་བའི་ཚུལ་ཁྲིམས་
རྣམ་པར་དག་པར་མཛད་པའི་ཚུལ་དེ་ཡང་འདི་ལྟར་ཐོས་ཏེ། སྟོན་པ་ཐུགས་རྗེ་
ཅན་འདིའི་སྔོན་གྱི་འཁྲུངས་རབས་བྱང་ཆུབ་སེམས་དཔའ་སེམས་དཔའ་ཆེན་པོ་
དེ་ནམ་མཁའི་མཐས་ཁྱབ་པའི་སེམས་ཅན་ཐམས་ཅད་ཀྱི་དོན་མཛད་པ་ལས།
དུས་རེ་ཤིག་ཅིག་ན་མཚོ་ཧ་ཅང་མི་ཆེ་བ་མེ་ཏོག་ཀལྷ་ར་དང་། པདྨ་དམར་པོ་དར།
པདྨ་དཀར་པོ་དང༌། ཨུཏྤལ་སོགས་པ་མེ་ཏོག་མང་པོ་རྣམས་ཀྱིས་མཚོའི་མཐའ་
སྐོར་བརྒྱན་པ། · ཆུ་བཟང་པོ་གཙང་ཞིང་ཡིད་དུ་འོང་བ་དང་ལྡན་པ། བྱ་ངང་པ་
དང་། བྱ་ཀ་རན་ད་བ་དང་། བྱ་ངུར་པ་ཁྱོ་ཤུག་ཏུ་འགྲོགས་པ་སེམས་ཅན་ག༩
་གཞན་
ལ་འཚེ་བ་མི་བྱེད་ཅིང་། ཡིད་དུ་འོང་བའི་ཁ་དོག་དང་ལྡན་ལ་སྐད་སྙན་པར་
སྒྲོགས་པ་རྣམས་ཀྱིས་མཛེས་པར་བྱས་པ། ཆུ་འགྲམ་ཁོ་ར་ཁོར་ཡུག་ན་ཤིང་ལྗོན་
པ་ཡལ་ག་དང་ལོ་མ་དང་ལྡན་ཞིང་མེ་ཏོག་མང་པོ་ཡོད་པ་དག་གིས་བསྐོར་བ་
ཞིག་ན་སྙིང་རྗེ་དང་སྨོན་ལམ་གྱི་དབང་གིས་མཚོ་དེའི་ཉ་སོགས་དངོས་ཀྱི་གདུལ་
-2-

སྐྱེས་རབས་སོ་བཞི་པའི་དོན་རྣམ་པར་བཤད་པ་ཐེག་ཆེན་གསལ་བའི་སྒྲོན་མེ།
བྱ་མང་པོ་ཞིག་སྨིན་པར་བྱ་བ་དང་། ཕྱི་རབས་ཀྱི་གདུལ་བྱ་རྣམས་ལ་མཛད་པ་
རྣམ་ཐར་བཟང་པོ་བསྟན་པར་བྱ་བའི་ཕྱིར་ཉའི་རྒྱལ་པོ་ཞིག་ཏུ་སྐྱེ་བ་ཡོངས་སུ་
བཟུང་བར་གྱུར་ཏོ་ཞེས་ བླ་མ་རྣམས་ཀྱི་ཞལ་ལས་ཐོས་སོ། །གཉིས་པ་སེམས་
དཔའ་ཆེན་པོ་དེའི་ཡོན་ཏན་སྤྱིར་བསྟན་པ་ལ་གཉིས། ཡོན་ཏན་མདོར་བསྟན་པ་
དང་། ། བསྡུ་བ་བཞིའི་སྒོ་ནས་ སེམས་ཅན་གྱི་དོན་མཛད་ཚུལ་རྒྱས་པར་བཤད་
པའོ། ། །དང་ པོ་ ལ་ གཉིས། ཚིག་ལྷུག་ པའི་ སྒོ་ ནས་བསྔགས་ པ་དང་། ། ཚིགས་ སུ་
བཅད་པའི་སྒོ་ནས་བསྔགས་པའོ། །དང་པོ་ནི། ཚེ་རབས་མང་པོར་ཞེས་པ་ནས།
གྱུར་ཏོ། །ཞེས་པའི་བར་ཏེ། བྱང་སེམས་བདག་ཉིད་ཆེན་པོ་དེ་སྔོན་ཐུགས་བསྐྱེད་
པ་ནས་བཟུང་ཚེ་རབས་མང་པོ་སྟེ་བསྐལ་པ་བགྲང་བ་ལས་འདས་པར་བདག་
པས་གཞན་གཅེས་པའི་བྱང་ཆུབ་ཀྱི་སེམས་རིན་པོ་ཆེས་ཀུན་ནས་བསླངས་ཏེ། ཅི་
བྱེད་ཕ་རོལ་ཏུ་ཕྱིན་པ་དྲུག་ལྡན་དུ་སྤྱོད་པ་དང་། དེ་ཐམས་ཅད་ཀྱང་གཞན་གྱི་
དོན་ འབའ་ ཞིག་ ཏུ་ སྤྱོད་ པ་ ལ་ གོམས་ པས། ། ཇི་ ལྟར་ འབྱུང་ བ་ ཆེན་ པོ་ བཞིས་
སེམས་ཅན་རྣམས་ཀྱི་ཉེ་བར་འཚོ་བའི་རྟེན་བྱེད་པ་ཇི་ལྟ་བར་སེམས་ཅན་ཐམས་
ཅད་ལ་རང་རང་གི་བསམ་པ་དང་མཐུན་པར་གང་ལ་གང་འདུལ་གྱི་གཟུགས་
བསྟན་ཏེ། སེམས་ཅན་དེ་དང་དེ་དག་གནས་སྐབས་སུ་བདེ་བས་ཚིམ་པར་བྱེད་པ་
དང་། དེ་ཡང་རྒྱུད་སྨིན་པའི་རྐྱེན་དུ་འགྱུར་བར་བྱས་ཏེ་རིམ་གྱིས་ལམ་ལ་འཁྲིད་
པར་མཛད་པ་ལས། སྐུ་ཚེ་འདིར་བསམས་བཞིན་དུ་ཉར་འཁྲུངས་པའི་གནས་
སྐབས་དེ་ན་ཡང་དབུགས་ཕྱི་ནང་དུ་རྒྱུ་བ་ཚུན་ཆད་སྒོ་གསུམ་གྱི་སྤྱོད་པ་ཐམས་
ཅད་སེམས་ཅན་གཞན་ལ་ཕན་པ་དང་བདེ་བ་འབའ་ཞིག་གི་བྱེད་པ་ཞིག་ཏུ་གྱུར་
ཏོ། །ཕན་པ་དང་བདེན་པའི་ཁྱད་པར་ནི་སྔར་བཤད་ཟིན་ཏོ། །
-3-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
འདི་ལ་འགྱུར་གསར་དུ་ཕན་པ་དང་བདེ་བ་འབའ་ཞིག་བྱེད་པར་གྱུར་ཏོ་
ཞེས་པ་འགྱུར་ལེགས་སོ། །གཉིས་པ་ཚིགས་སུ་བཅད་པའི་སྒོ་ནས་བསྔགས་པ་ནི་
དགེ་དང་ཞེས་པ་ནས། བཞིན་དུ་སྤྱོད། ཅེས་པའི་བར་ཏེ། བྱང་སེམས་བདག་ཉིད་
ཆེན་པོ་འདི་བསྐལ་བ་གྲངས་མེད་པར་བྱང་ཆུབ་ཀྱི་སེམས་རིན་པོ་ཆེ་དང་དེས་
འཕངས་པའི་རྒྱལ་སྲས་ཀྱི་སྤྱོད་པ་ཕ་རོལ་ཏུ་ཕྱིན་པ་དྲུག་ལ་རྒྱུན་མི་འཆད་དུ་
བསླབས་ཏེ་ཕྱིར་མི་ལྡོག་པའི་གདེང་དང་ལྡན་པ་ཡིན་པས། ཚེ་རབས་ཐམས་ཅད་
དུ་སེམས་ཉོན་མོངས་པའི་དབང་དུ་ནམ་ཡང་མི་འགྲོ་ཞིང་རང་ཉིད་ཞི་བ་དོན་དུ་
གཉེར་བའི་བསམ་པའི་དབང་དུའང་མི་འགྲོ་བར་མི་བྱེད་གཞན་དོན་ཉིད་དུ་སྤྱོད་
པ་
་ ཞིག་ འབྱུང་ བ་ འདི་ ནི་ རྟེན་ འབྲེལ་གྱི་ཆོས་ཉིད་ཡིན་ཏེ། མི་ལ་སོགས་ པའི་
སེམས་ཅན་རྣམས་ཀྱིས་དགེ་བ་དང་མི་དགེ་བའི་ལས་གང་དང་གང་གོམས་པར་
བྱས་པ་དེ་དང་དེ་རྣམས་སེམས་ལ་འདྲིས་ཏེ་འཕེལ་བ་ཉིད་དུ་འགྱུར་བས། དེ་ལྟ་
བུའི་དགེ་བ་དང་མི་དགེ་བ་དག་ཚེ་རབས་གཞན་དང་གཞན་ལ་ཡང་བྱེད་པ་རྒྱུ་
མཐུན་གྱིས་ལས་དེ་ལ་ཆེད་དུ་མ་བསྒྲིམས་ཀྱང་། ཉིན་པར་གང་གོམས་པ་ཆེ་བ་དེ་
མཚན་མོ་རྨི་ལམ་དུ་འཆར་བ་བཞིན་དུ་སེམས་ལ་ཤར་ནས་ལས་དེ་སྤྱོད་དོ། །
སེམས་ཡུལ་གང་དང་གང་ལ་གོམས་པ་ཆེ་བ་དེ་དང་དེའི་རྣམ་པ་ཅན་དུ་འགྱུར་བ་
ནི། རྣམ་འགྲེལ་ལས། གང་ གང་ཤིན་ཏུ་བསྒོམས་གྱུར་པ། །སྒོམ་པ་ཡོངས་ སུ་
རྫོགས་པ་ན། ། །དེ་ གསལ་མི་རྟོག་ བློ་ འབྲས་ ཅན། །ཞེས་གསུངས་ པ་ལྟར་རོ། །
སེམས་དཔའ་ཆེན་པོ་པོ་ཏོ་བའི་ཞལ་ནས། རང་ཅག་སྔོན་ཐོག་མ་མེད་པ་ནས་
ཉོན་མོངས་པ་འབའ་ཞིག་ལ་གོམས་པས་ད་ལྟ་བསྒྲིམ་མི་དགོས་པར་ཆུང་ཐུར་དུ་
རྒྱུག་པ་དང་། ལྕགས་ཀྱི་ཕ་བོང་རི་རྩེ་ནས་ཐུར་དུ་རྒྱུག་པ་ལྟར་ངམ་ངམ་ཤུགས་
- 4-

སྐྱེས་རབས་སོ་བཞི་པའི་དོན་རྣམ་པར་བཤད་པ་ཐེག་ཆེན་གསལ་བའི་སྒྲོན་མེ།
ཀྱིས་སྐྱེ་ལ། དགེ་བའི་ཕྱོགས་ལ་ནི་སྔོན་མ་གོམས་པས་ཆུ་གྱེན་དུ་འདྲེན་པ་དང་།
ཕ་བོང་རི་རྩེར་གྱེན་དུ་འདྲེན་པ་ལྟར་ཇི་ཙམ་འབད་ཀྱང་རྒྱུད་ལ་སྐྱེ་དཀའ་བ་མྱོང་
བས་གྲུབ་པ་ལྟར། ད་ལྟ་དགེ་བའི་ཕྱོགས་ལ་གོམས་ན་སེམས་ལ་འདྲིས་ནས་ཚེ་
ཕྱི་མར་ངང་གིས་སྐྱེ་བ་ཕ་བོང་ཐུར་དུ་འགྲོ་བ་སླ་བ་ལྟར་འོང་བས་གོམས་པ་གལ་
ཆེ་གསུང་ངོ་། །གཉིས་པ་བསྡུ་བ་བཞིའི་སྒོ་ནས་སེམས་ཅན་གྱི་དོན་མཛད་ཚུལ་
རྒྱས་པར་བཤད་པ་ལ་གཉིས། ཚིག་ལྷུག་པའི་སྒོ་ནས་བསྔགས་པ་དང་། ཚིགས་
སུ་བཅད་པའི་སྒོ་ནས་བསྔགས་པའོ། །
དེས་དྲངས་
དང་པོ་ནི། སེམས་དཔའ་ཆེན་པོ་ཞེས་པ་ནས། ཕན་འདོགས་པར་གྱུར་
ཏོ། །ཞེས་པའི་བར་ཏེ། སེམས་དཔའ་ཆེན་པོ་དེ་དངོས་ཀྱི་གདུལ་བྱ་ཉ་དེ་རྣམས་
ཀྱིས་གཙོས་སེམས་ཅན་ཐམས་ཅད་ལ་རང་གི་བུ་སྡུག་པ་ཡིད་དུ་འོང་བ་ཤིན་ཏུ་
གཅེས་པ་ལ་བྱམས་པ་ཇི་ལྟར་སྐྱེ་བ་བཞིན་དུ་ཡིད་འོང་གི་བྱམས་པ་དང་། དེས་
དྲངས་པའི་སྙིང་རྗེ་ཆེན་པོ་དང་། དེས་དྲངས་པའི་ལྷག་བསམ་དང་།
པའི་བྱང་ཆུབ་ཀྱི་སེམས་རིན་པོ་ཆེས་ཀུན་ནས་བསླངས་ཏེ་སེམས་ཅན་གྱི་དོན་
མཛད་པ་ན༌བསྡུ་བའི་དངོས་པོ་བཞིའི་སྒོ་ནས་དོན་མཛད་དོ། །དེ་ལ་བསྡུ་བའི་
དངོས་པོ་བཞི་ནི། སྦྱིན་པ་དང་། ཚིག་འཇམ་པོས་སྙན་པར་སྨྲ་བ་དང་། དོན་སྤྱོད་
པ་དང་། དོན་མཐུན་པ་བཞིའོ། །སྦྱིན་པ་ནི། རང་གི་འཁོར་དུ་འདུས་པའི་སེམས་
ཅན་རྣམས་སྦྱིན་པས་ཚིམ་པར་བྱས་ཏེ་ཆོས་ཀྱི་སྣོད་རུང་དུ་བྱེད་པའོ། །སྙན་པར་
སྨྲ་བ་ལ་གཉིས་ལས། འཇིག་རྟེན་གྱི་ཚུལ་དང་ལྡན་པའི་སྙན་པར་སྨྲ་བ་ནི། རང་
གི་ འཁོ ར་ དུ་ འདུས་ པའི་ གདུལ་ བྱ་དེ་རྣམས་ལ་ཁྲོ་གཉེར་མེད་ཅིང་བཞིན་གྱི་
མདངས་གསལ་བར་འཛུམ་པ་སྔོན་དུ་བཏང་སྟེ་ཁམས་འདྲི་བ་ལ་སོགས་པས་
-5-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༽
སེམས་དགའ་བར་བྱེད་པའོ། །དེ་ལྟར་སེམས་དགའ་བར་བྱས་ནས་གདུལ་བྱ་དེ་
དག་ཆོས་སྟོན་པའི་སྣོད་རུང་དུ་གྱུར་པ་ན་ཆོས་བསྟན་པའི་སྙན་པར་སྨྲ་བ་ནི།
གདུལ་ བྱ་ དེ་ དག་ གི་ ཁམས་ དང་། བསམ་ པ་ དང་། དབང་ པོའི་ རིམ་ པ་ ལ་
བརྟགས་ནས་དེ་དང་མཐུན་པར་དད་པ་དང་། ཚུལ་ཁྲིམས་དང་། ཐོས་པ་དང་།
གཏོང་བ་དང་། ངོ་ཚ་ཁྲེལ་ཡོད་དང་། ཤེས་རབ་རྣམ་པ་གསུམ་བསྐྱེད་པ་སོགས་
ལས་བརྩམས་ཏེ་ཕྱི་མར་བདེ་འགྲོའི་རྟེན་ཐོབ་པའི་ཐབས་དང་། ཐར་པ་ཐོབ་པའི་
ཐབས་དང་། ཐམས་ཅད་མཁྱེན་པ་ཐོབ་པའི་ཐབས་རྣམས་རིམ་གྱིས་བསྟན་ཏེ་
དོན་དེ་དང་དེ་དག་ལ་ངེས་ཤེས་སྐྱེད་པར་བྱེད་པའོ། །དོན་སྤྱོད་པ་ནི། གདུལ་བྱ་
དེ་ དག་ ཐོག་ མར་ རྒྱུད་ མ་ སྨིན་ པ་ རྣམས་སྨིན་པར་བྱེད་པ་དང་། རྒྱུད་སྨིན་ པ་
རྣམས་རིམ་གྱིས་གྲོལ་བར་བྱེད་པའོ། །དོན་སྤྱོད་པ་འདི་ལའང་ཚེ་འདིར་བདེ་བའི་
ཐབས་ལ་སྦྱོར་བ་ནས་ཐམས་ཅད་མཁྱེན་པ་ཐོབ་པའི་ཐབས་ལ་སྦྱོར་པའི་བར་རྒྱ་
ཆེ་བར་ཡོད་དོ། །དོན་མཐུན་པ་ནི། རང་གིས་གདུལ་བྱ་དེ་རྣམས་ཉམས་ལེན་
གང་དང་གང་ལ་བཀོད་པ་དེ་དང་མཚུངས་པའམ་དེ་ལས་ལྷག་པར་རང་ཉམས་
ལེན་བྱེད་པ་སྟེ། དེ་ལྟར་བྱས་ན་གདུལ་བྱ་ལ་ཕན་འདོགས་ནུས་པར་འགྱུར་རོ། །
གཞུང་འདི་ནི་དོན་ཤིན་ཏུ་རྒྱ་ཆེ་སྟེ། རྒྱལ་སྲས་བདག་ཉིད་ཆེན་པོ་རྣམས་ཀྱིས་
གདུལ་བྱའི་དོན་བྱེད་ཚུལ་གྱི་གནད་ཚང་བར་བསྟན་པ་ཡིན་པས་ཐེག་པ་ཆེན་
པོའི་ལམ་ལ་སློབ་པར་འདོད་པ་རྣམས་ཀྱིས་མན་ངག་གི་གནད་འདི་གཅེས་པར་
བཟུང་ངོ་། །
གཉིས་པ་ཚིགས་སུ་བཅད་པའི་སྒོ་ནས་བསྔགས་པ་ནི། ཕན་ཚུན་ཞེས་པ་
ནས། གནོད་པ་མེད་པ་བཞིན། ཞེས་པའི་བར་ཏེ། བྱང་སེམས་བདག་ཉིད་ཆེན་
- 6-

སྐྱེས་རབས་སོ་བཞི་པའི་དོན་རྣམ་པར་བཤད་པ་ཐེག་ཆེན་གསལ་བའི་སྒྲོན་མེ།
པོ་འདིས་རང་གི་འཁོར་དུ་འདུས་པའི་གདུལ་བྱ་དེ་རྣམས་ཟང་ཟིང་གི་སྦྱིན་པས་
བཀྲེས་ སྐོམ་ གྱི་ གནོད་ པ་ ལས་ བཟློག་ པར་ མཛད། མི་ འཇིགས་ པའི་ སྦྱིན་ པ་
བཀའ་ཁྲིམས་བཙན་པོས་ཕན་ཚུན་གཅིག་ལ་གཅིག་གནོད་པ་བྱེད་པ་ལས་རབ་
ཏུ་ བཟློག་ པར་ མཛད། ། སེམས་ དཔའ་ ཆེན་ པོ་ དེའི་ ཐུགས་ བྱམས་ པའི་ ངང་ དུ་
གནས་པའི་བྱིན་རླབས་ཀྱི་མཚོ་དེ་ན་གནས་པའི་ཉ་དེ་དག་ཀྱང་གཅིག་ལ་གཅིག་
འཚེ་བ་མི་བྱེད་པར་ཕུ་ནུ་ལྟར་ཡིད་འོང་གི་བྱམས་པ་རབ་ཏུ་སྐྱེད་པར་བྱེད་དོ། །
སེམས་དཔའ་ཆེན་པོ་དེ་གདུལ་བྱ་འདུལ་བའི་ཐབས་ལ་མཁས་ཤིང་སོ་སོའི་ཉོན་
མོངས་འདུལ་བའི་གཉེན་པོ་དང་མཐུན་པར་སྟོན་པའི་སྙན་པར་སྨྲ་བའི་རིགས་
པས་མཚོ་དེ་ན་གནས་པའི་ཉ་དེ་དག་ལ་ཉའི་སྤྱོད་པ་དང་མཐུན་པའི་ཆོས་གཅིག་
ལ་གཅིག་འཚེ་བ་མི་བྱེད་པ་དང་། གཅིག་ལ་གཅིག་རྐུ་བ་དང་འཕྲོག་པ་སོགས་མ་
བྱིན་པར་ལེན་པ་མི་བྱེད་པ་དང༌། ལོག་གཡེམ་མི་བྱ་བ་སོགས་དགེ་བའི་ཆོས་
ཚུལ་རབ་ཏུ་བརྗོད་ཅིང་དོན་དེ་དེ་དག་ཉམས་སུ་ལེན་པར་ལ་སྦྱོར་བར་བྱེད་དོ། །
དེ་ལྟར་སེམས་དཔའ་ཆེན་པོ་དེ་ཡིས་མཚོ་དེ་ན་གནས་པའི་ཉ་དེ་དག་བསྡུ་བའི་
དངོས་ པོ་ བཞིས་ ལེགས་ པར་ བསྐྱངས་ པས། ། བདག་ ཉིད་ ཆེན་ པོའི་ འཁོར་ དུ་
འདུས་པའི་ཉ་རིགས་དེ་དག་ཆོས་དང་ཟང་ཟིང་གཉིས་ཀས་རབ་ཏུ་དར་བ་ནི་
ལུགས་གཉིས་ཚུལ་བཞིན་སྤྱོད་པའི་མིའི་བདག་པོས་རང་གི་འབངས་རྣམས་ཆོས་
བཞིན་བསྐྱངས་པས་ཕན་ཚུན་གནོད་པ་མེད་ཅིང་དར་བ་བཞིན་དུ་གྱུར་ཏོ། །
གསུམ་པ་བྱེ་བྲག་ཏུ་སེམས་དཔའ་ཆེན་པོ་དེས་ཚུལ་ཁྲིམས་རྣམ་པར་དག་
པའི་ བདེན་ ཚིག་ གི་ མཐུས་ སེམས་ ཅན་ རྣམས་ སྐྱོབ་ པར་ མཛད་ པ་ ལ་ བདུན།
སེམས་ཅན་སྤྱི་མཐུན་གྱི་ལས་ཀྱི་ཉེས་པས་ཆར་མ་བབས་པས་མཚོ་དེ་བྲི་བར་
-7-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
གྱུར་པ། ཐན་པ་à
་པ་ཆེས་པས་མཚོ་དེ་རིམ་གྱི་བྲི་སྟེ་སྐམ་པ་ལ་ཉེ་བར་གྱུར་པ། མཚོ་
དེ་ཕལ་ཆེར་བསྐམས་པས་ཉ་རྣམས་རང་བཞིན་གྱིས་འཆི་བ་ལ་ཉེ་ཞིང་བྱ་རྣམ་པ་
མང་པོས་ཀྱང་གཙེས་པས་སེམས་དཔའ་ཆེན་པོ་དེ་བཟོད་གླགས་མེད་པའི་སྙིང་
རྗེ་སྐྱེས་པ། སེམས་དཔའ་ཆེན་པོ་དེ་ཐུགས་སྙིང་རྗེས་གདུངས་ནས་སེམས་ཅན་
རྣམས་ སྐྱོབ་ པའི་ ཕྱིར་ བདེན་ ཚིག་ བརྗོད་ པའི་ ཐུགས་ དམ་ བཅས་ པ།